**Noaptea dinaintea venirii**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noaptea dinaintea venirii...

Soarele deasupra zării, n-apusese, avea dungi

Erau semne de-ntrebare...ai plecat?cand ai s-ajungi?

Trimitea spre Lună raze, neștiind dacă ar vrea,

Luna, cu a ei lucire să înmoaie noaptea grea.

Noaptea grea tace prin umbre, singurele artefacte

Ce-mi apropie trecutul cel cu amintiri intacte,

Și-mi face din șoapte rugă, ca iertare de păcat...

Iară miezul nopţii-ntreabă:când ajungi?oare-ai plecat?

Dac-aș ști că astă noapte străluce doar un moment

N-aș dormi, și din nesomn ţi-aș dura un monument

Din cuvinte înflorate și din flori cuvântătoare,

Ca să-ţi lase sărutare.De-ai veni...când ajungi oare?

Îţi croiesc un așternut din gânduri, spre dimineaţă,

N-am răbdare și-ţi trimit, unul dat ca prin fâneaţă

A plecat spre tine prinde-l, este fiul nopţii...

Roagă-l să te însoţească, nu-l lăsa în voia sorţii...

Știu că ai să vii dar tu, nu mai știi de te aștept?

Dar în noaptea dintre zile îmi scot inima din piept

O-nvelesc cu dorul tău, iar secundele rămase

Pân’o fi să te-ntâlnesc, sunt solide și ceţoase.

Ca-n povestea cu finalul așteptat ca o izbânda

Noaptea grea s-a hotărât, va pleca să lase blândă

Dimineaţa după zori, ca un vis îndeplinit...

Și o notă de parfum...te-am simţit, deci ai venit.

De-o să vezi că sunt în somn, singură tu nu vei fi

Ești plutind în visul meu petrecând noaptea spre zi

Ai gonit mirosul nopţii, mi-a fost dor de mâna ta

Hai să ascultăm tăcerea...ai venit, nu mai pleca!